CELEX: 32017D1244
Language: da
Date: 2017-07-07 00:00:00
Title: Rådets afgørelse (EU, Euratom) 2017/1244 truffet efter fælles overenskomst med formanden for Kommissionen, af 7. juli 2017 om udnævnelse af et medlem af Europa-Kommissionen

11.7.2017   
            
            
               DA
            
            
               Den Europæiske Unions Tidende
            
            
               L 178/12
            
         RÅDETS AFGØRELSE (EU, Euratom) 2017/1244
   truffet efter fælles overenskomst med formanden for Kommissionen,
   af 7. juli 2017
   om udnævnelse af et medlem af Europa-Kommissionen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 246, stk. 2,
   under henvisning til traktaten om oprettelse af Det Europæiske Atomenergifællesskab, særlig artikel 106A,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Den 23. oktober 2014 vedtog Det Europæiske Råd afgørelse 2014/749/EU (2) om udnævnelse af Europa-Kommissionen for perioden indtil den 31. oktober 2019.
            
         
               (2)
            
            
               I skrivelse af 28. oktober 2016 meddelte Jean-Claude JUNCKER, formand for Kommissionen, Rådet, at Kristalina GEORGIEVA var fratrådt som næstformand for og medlem af Kommissionen med virkning fra den 1. januar 2017.
            
         
               (3)
            
            
               I henhold til artikel 246, stk. 2, i traktaten om Den Europæiske Unions funktionsmåde skal der for resten af det fratrådte medlems tjenesteperiode udnævnes et nyt medlem af samme nationalitet.
            
         
               (4)
            
            
               Et nyt medlem af Kommissionen bør derfor udnævnes —
            
         VEDTAGET DENNE AFGØRELSE:
   Artikel 1
   Efter fælles overenskomst med Jean-Claude JUNCKER, formand for Kommissionen, udnævner Rådet Mariya GABRIEL til medlem af Kommissionen for den resterende del af tjenesteperioden, dvs. indtil den 31. oktober 2019.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 7. juli 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Udtalelse af 4.7.2017 (endnu ikke offentliggjort i EUT).
   
      (2)  EUT L 311 af 31.10.2014, s. 36.